**სასადილოს ფართის იჯარის ხელშეკრულება**

ქ. თბილისი

საქართველოს ოკუპირებული ტერიტორიებიდან დევნილთა, შრომის, ჯანმრთელობისა და სოციალური დაცვის სამინისტროს (ს/კ 202486559),შემდგომში წოდებული **`მეიჯარედ”,** წარმოდგენილი მინისტრის **------** სახით და **-------** შემდგომში წოდებული **`მოიჯარედ”,** წარმოდგენილი მისი დირექტორის ------- სახით, ორივე ერთად წოდებული როგორც **,,მხარეები’’** ვმოქმედებთ რა, საქართველოს სამოქალაქო კოდექსის, ,,სახელმწიფო ქონების შესახებ’’ საქართველოს კანონის 36-ე მუხლის მე-2 პუნქტის შესაბამისად, ვდებთ წინამდებარე ხელშეკრულებას შემდეგზე:

**1.ხელშეკრულების საგანი**

საქართველოს ოკუპირებული ტერიტორიებიდან დევნილთა, შრომის, ჯანმრთელობისა და სოციალური დაცვის სამინისტროს ადმინისტრაციული შენობის (ქ. თბილისში, აკაკი წერეთლის გამზ. №144-ში) -1 სართულზე მდებარე, სასადილოს მოსაწყობად საჭირო 30 კვ.მ. ფართის (გარკვეული ინვენტარით და მოწყობილობებით) სასყიდლიანი, პირობებიანი იჯარის ფორმით მოიჯარისათვის სარგებლობაში გადაცემა თორმეტი თვის ვადით ---------

1. **ხელშეკრულების ღირებულება**
   1. ფართის სარგებლობისათვის ყოველთვიური საიჯარო ქირა შეადგენს ---- ლარს.
2. **მხარეთა უფლება-მოვალეობანი**
   1. **მეიჯარის უფლება-მოვალეობანი**

3.1.1 მეიჯარე უფლებამოსილია:

ა) მოშალოს ხელშეკრულება ვადამდე თუ მოიჯარე დანიშნულებისამებრ არ იყენებს საიჯარო ქონებას, არღვევს ხელშეკრულებით განსაზღვრულ სხვა პირობებს, განზრახ ან დაუდევრობით აზიანებს ქონებას ან/და ინვენტარს და მოწყობილობებს ან ქმნის ასეთი დაზიანების რეალურ საფრთხეს;

ბ) მოიჯარის მიერ საიჯარო ქონების (გარკვეული ინვენტარის და მოწყობილობების გათვალისწინებით) გაუარესების შემთხვევაში, მის მიერ წერილობით განსაზღვრულ ვადაში მოიჯარეს მოსთხოვოს საიჯარო ქონების (გარკვეული ინვენტარის და მოწყობილობების გათვალისწინებით) აღდგენა ან/და ზიანის ანაზღაურება;

გ) მომხმარებლის ინტოქსიკაციის ფაქტის (მომხმარებლის მიერ აღნიშნული უნდა დაფიქსირდეს წერილობით) სამჯერ განმეორების შემთხვევაში მეიჯარე უფლებამოსილია ცალმხრივად შეწყვიტოს ხელშეკრულება;

დ) განახორციელოს ამ ხელშეკრულებით და საქართველოს კანონმდებლობით გათვალისწინებული სხვა უფლებამოსილებანი.

* + 1. მეიჯარე ვალდებულია:

გადასცეს მოიჯარეს საიჯარო ქონება (გარკვეული ინვენტარის და მოწყობილობების გათვალისწინებით) მხარეთა მიერ შედგენილი მიღება-ჩაბარების აქტის საფუძველზე, ხელშეკრულებით გათვალისწინებული სარგებლობისათვის;

* 1. **მოიჯარის უფლება-მოვალეობანი**
     1. მოიჯარე უფლებამოსილია მოითხოვოს იჯარის ხელშეკრულების ვადამდე მოშლა, რის შესახებაც იგი ვალდებულია 1 (ერთი) თვით ადრე დასაბუთებული წერილობით შეატყობინოს მეიჯარეს;
     2. მოიჯარე ვალდებულია:

ა) ხელშეკრულების მოქმედების პერიოდში უზრუნველყოს სასადილოს გამართულად ფუნქციონირება;

ბ) უზრუნველყოს ყოველდღიურად (სამუშაო დღეები) სასადილოში შემდეგი ასორტიმენტით მომსახურების გაწევა:

1. მინიმუმ 2 (ორი) სახეობის წვნიანი (მინიმუმ ერთი ხორციანი და მინიმუმ ერთი ვეგეტარიანული/სამარხვო);
2. მინიმუმ 8 (რვა) სახეობის ცხელი კერძი (მათ შორის მინიმუმ 5 (ხუთი) ხორციანი და მინიმუმ 3 (სამი) ვეგეტარიანული/სამარხვო);
3. მინიმუმ 5 (ხუთი) სახეობის ცხელი გარნირი;
4. მინიმუმ 5 (ხუთი) სახეობის სალათა;
5. მინიმუმ 5 (ხუთი) სახეობის ცივი კერძი;
6. პურ-პუნთუშეული;
7. სხვადასხვა დასახელების ცომეული, კერძოდ, სხვადასხვა სახეობის ხაჭაპურები, ლობიანი, ღვეზელები და ა.შ.
8. რძის პროდუქტები (მინიმუმ ორი სახეობის ყველი, მაწონი, კეფირი და ა.შ.)
9. მინიმუმ 4 (ოთხი) სახეობის ნამცხვარი (მათ შორის მინიმუმ 2 (ორი) კრემიანი);
10. სხვადასხვა მოცულობის წვენები, გამაგრილებები გაზიანი სასმელები და წყალი;
11. ყავა, ჩაი.

შენიშვნა: მოიჯარეს შეუძლია დამატებითი ასორტიმენტის შეთავაზება.

გ) მეიჯარის ზეპირი მოთხოვნით 2 (ორი) დღის ვადაში გარკვეული ცვლილებების შეტანა ასორტიმენტში (საჭიროების შემთხვევაში ასორტიმენტის გაზრდა);

დ) უზრუნველყოს ერთდროულად 60 სტუმრის მიღება;

ე) შეკვეთის საფუძველზე, შეკვეთიდან სამი დღის ვადაში უზრუნველყოს ნებისმიერი ასორტიმენტისაგან შემდგარი სადილის ორგანიზება მინიმუმ 30 სტუმარზე;

ვ) უზრუნველყოს სასადილოს ფუნქციონირება (მზაობა მომხმარებლის მიღებაზე) 9:30 სთ-დან 18:30 საათამდე;

ზ) გაუფრთხილდეს მისთვის გადაცემულ ფართს, სხვადასხვა ინვენტარს და მოწყობილობებს, აანაზღაუროს ყოველი მიყენებული ზიანი სრულად და ხელშეკრულების ვადის გასვლისთანავე ან წინამდებარე ხელშეკრულების შეწყვეტისთანავე მოიყვანოს პირვანდელ მდგომარეობაში;

თ) მოთხოვნის საფუძველზე წარუდგინოს მეიჯარეს საიჯარო ქონებასთან დაკავშირებული ნებისმიერი დოკუმენტი ან/და ინფორმაცია;

ი) აცნობოს მეიჯარეს ყველა იმ გარემოების შესახებ, რამაც შეიძლება გავლენა იქონიოს საიჯარო ქონებაზე;

კ) საიჯარო ხელშეკრულების მოქმედების პერიოდში არ დაუშვას საიჯარო ფართის კონსტრუქციული სახის ცვლილება;

ლ) უზრუნველყოს პლასტიკური ბარათებით გადახდის შესაძლებლობა და პლასტიკური ბარათებით მომსახურების შემთხვევაში ტრანზაქცია განახორციელოს უფასოდ;

მ) მეიჯარის მოთხონის შემთხვევაში, წარმოადგინოს მომზადებული კერძების (მეიჯარის მიერ შერჩევით აღებული და დალუქულ კონტეინერში მოთავსებული მინიმუმ 3 კერძი) ხარისხის და სასადილოს სანიტარულ-ჰიგიენური მდგომარეობის შესახებ საექსპერტო დასკვნა შესაბამისი უფლებამოსილი სამსახურიდან მოთხოვნიდან 45 კალენდარული დღის ვადაში;

ნ) მეიჯარის სამართლიანი/დასაბუთებული მოთხოვნის შემთხვევაში, არ გამოიყენოს ესა თუ ის პროდუქტი სარეალიზაციოდ ან კერძის მოსამზადებლად;

ო) უზრუნველყოს ,,სურსათად/ცხოველის საკვებად განკუთვნილი გენეტიკურად მოდიფიცირებული ორგანიზმებისა და მათგან წარმოებული გენმოდიფიცირებული პროდუქტის ეტიკეტირების შესახებ’’ საქართველოს კანონისა და ,,სურსათად/ცხოველის საკვებად განკუთვნილი გენმოდიფიცირებული ორგანიზმებისა და მათგან წარმოებული გენმოდიფიცირებული პროდუქტის ეტიკეტირების წესის დამტკიცების შესახებ’’ საქართველოს მთავრობის 2015 წლის 07 ივლისის #320 დადგენილებით განსაზღვრული მოთხოვნების სრული დაცვა;

პ) მინიმუმ სამ თვეში ერთხელ, საჭიროების შემთხვევაში კი მეიჯარის წერილობითი მოთხოვნიდან არაუგვიანეს 3 (სამი) დღეში, უზრუნველყოს კვების ობიექტში არსებული მოწყობილობების და დანადგარების გენერალური დასუფთავება და დეზინფიცირება;

ჟ) უზრუნველყოს მოხმარებული კომუნალური გადასახადელების გადახდა წლის ----- -------- ხელშეკრულების გაფორმებიდან არაუგვიანეს 30 (ოცდაათი) დღის ვადაში დარეგისტრირდეს კომუნალური გადასახადების ქვეაბონენტად და გადაიხადოს კომუნალური გადასახადები დადგენილი წესებისა და ვადების დაცვით; უზრუნველყოს საკვების მოსამზადებლად, ჭურჭლის დასარეცხად და სამზარეულოს მოსაწესრიგებლად საჭირო ელექტროენერგიის, წყლის, გაზის და დასუფთავების ხარჯების ანაზღაურება. წარუდგინოს მეიჯარეს ყოველთვიურად კომუნალური გადასახადების გადახდის დამადასტურებელი დოკუმენტები (ელექტრონული ფოსტის მეშვეობით).

რ) უზრუნველყოს ,,ტექნიკური რეგლამენტის - ,,საცალო ვაჭრობაში დაუფასოებელი პროდუქციის მიწოდებისა და რეალიზაციის ჰიგიენური პირობების და წესების’’ დამტკიცების შესახებ’’ საქართველოს მთავრობის 2014 წლის 03 იანვრის #10 დადგენილებით დამტკიცებული მოთხოვნების დაცვა;

ს) არ გამოიყენოს ერთხელ უკვე მოხმარებული ცხიმი და ცხიმის შემცვლელი პროდუქტები ხელმეორედ;

ტ) მალფუჭებადი პროდუქტების რეალიზაცია მოახდინოს ,,განსაკუთრებით მალფუჭებადი პროდუქტების შენახვის პირობებისა და ვადების დამტკიცების შესახებ’’ საქართველოს შრომის, ჯანმრთელობისა და სოციალური დაცვის მინისტრის 2001 წლის 16 აგვისტოს #303/ნ ბრძანების მოთხოვნების სრული დაცვით;

უ) უზრუნველყოს მუდმივი ორგანიზებულობის აუცილებელი პირობები, დარბაზის სისუფთავე და სხვა;

ფ) უზრუნველყოს მენიუს წარმოდგენა ულუფებით ან/და გრამებით ფასების მითითებით. მითითებული ფასები არ უნდა აღემატებოდეს საცალო ქსელში არსებულ ფასებს და საცალო ქსელში ფასების ცვლილების შემთხვევაში, მეიჯარის მოთხოვნით მოიჯარე ვალდებულია უზრუნველყოს ფასების ცვლილება;

ქ) დროულად და ჯეროვნად შეასრულოს ხელშეკრულებით ნაკისრი ვალდებულებები და მეიჯარის მოთხოვნები, მათ შორის ის მოთხოვნები, რომლებიც პირდაპირ არ არის ამ ხელშეკრულებით გათვალისწინებული, თუმცა გამომდინარეობს ხელშეკრულების შინაარსიდან;

ღ) განახორციელოს ამ ხელშეკრულებით და საქართველოს კანონმდებლობით გათვალისწინებული სხვა ვალდებულებების განხორციელება.

ყ) საჭიროების შემთხვევაში უზრუნველყოს გამრიცხველიანებასთან დაკავშირებული მოქმედებების განხორციელება თავისი ხარჯებით.

შ) საჭიროების შემთხვევაში ხელშეკრულების გაფორმებიდან 14 სამუშაო დღის ვადაში დარეგისტრირდეს ბიზნესოპერატორად.

ჩ)დაიცვას უსაფრთხოების წესები და ნორმები, მიიღოს აუცილებელი ზომები, მათ შორის, ტექნიკური უსაფრთხოების, სახანძრო უსაფრთხოებისა და სხვა მიმართულებით. აგრეთვე, საქართველოს კანონმდებლობისა და ,,შრომის უსაფრთხოების შესახებ“ საქართველოს ორგანული კანონის შესაბამისად, ,,მიმწოდებელი“ ვალდებულია უზრუნველყოს ზემოხსენებული ორგანული კანონის მე-5 მუხლის მე-9 პუნქტით გათვალისწინებული ვალდებულების შესრულება. ასევე, ,,მიმწოდებელი“ პასუხისმგებელია უბედური შემთხვევების პრევენციაზე, მის შედეგებზე რეაგირებასა და აღმოფხვრაზე.

3.3 ხელშეკრულების მოქმედების პერიოდში მოიჯარეს არ აქვს უფლება სახელმწიფო ქონება განკარგოს, გასცეს სარგებლობის უფლებით ან/და სხვაგვარად დატვირთოს.

1. **ხელშეკრულების შესრულების კონტროლი**
   1. მეიჯარის მიერ ხელშეკრულების პირობების შესრულების კონტროლი განხორციელდება პერიოდულად.
   2. ხელშეკრულებით გათვალისწინებული სასადილოში არსებული ასორტიმენტის კონტროლს და მოიჯარის მიერ წარმოდგენილი მენიუს ინსპექტირებას განახორციელებს საქართველოს ოკუპირებული ტერიტორიებიდან დევნილთა. შრომის, ჯანმრთელობისა და სოციალური დაცვის სამინისტროს ადმინისტრაციის მატერიალური უზრუნველყოფისა და ლოჯისტიკის სამმართველოს შრომითი ხელშეკრულებით დასაქმებული პირი ირაკლი ხუხუა , სარგებლობის უფლებით გადაცემულ ფართის და სამზარეულოში არსებული მოწყობილობა-დანადგარების და სხვა ინვენტარის სანიტარულ-ჰიგიენური მდგომარეობის, ანგარიშსწორების პირობების და ვადების, მოიჯარის მიერ სხვადასხვა დასახელების კერძის მოსამზადებლად და სარეალიზაციოდ შემოტანილი საკვები პროდუქციის და წინამდებარე ხელშეკრულებით განსაზღვრული მოიჯარის სხვა დანარჩენი ვალდებულებების ინსპექტირებას განახორციელებს საქართველოს ოკუპირებული ტერიტორიებიდან დევნილთა. შრომის, ჯანმრთელობისა და სოციალური დაცვის სამინისტროს ადმინისტრაციის მატერიალური უზრუნველყოფისა და ლოჯისტიკის სამმართველოს შრომითი ხელშეკრულებით დასაქმებული პირი ირაკლი ხუხუა.
   3. ამ ხელშეკრულების მოქმედების პერიოდში მეიჯარის შესაბამისი წარმომადგენლის (წარმომადგენლები, მოწვეული ექსპერტი) მიერ წუნის გამოვლენის შემთხვევაში, მოიჯარე ვალდებულია მეიჯარის წერილობითი მოთხოვნიდან არაუგვიანეს 2 (ორი) დღეში გამოასწოროს წუნი.
2. **მიღება-ჩაბარების წესი**
   1. ხელშეკრულებით გათვალისწინებული საიჯარო ქონების მოიჯარისათვის გადაცემა განხორციელდება შესაბამისი მიღება-ჩაბარების აქტის საფუძველზე. მიღება-ჩაბარების აქტი ფორმდება წერილობითი ფორმით, მხარეთა უფლებამოსილი წარმომადგენლების ხელმოწერით. საიჯარო ქონების გადაცემას უზრუნველყოფს საქართველოს ოკუპირებული ტერიტორიებიდან დევნილთა. შრომის, ჯანმრთელობისა და სოციალური დაცვის სამინისტროს ადმინისტრაციის მატერიალური უზრუნველყოფისა და ლოჯისტიკის სამმართველოს -------
3. **ანგარიშსწორება**
   1. ანგარიშსწორების პირობები:

ა) ანგარიშსწორების ვალუტა - ლარი;

ბ) ანგარიშსწორების ფორმა - უნაღდო, წინამდებარე ხელშეკრულების 6.1 პუნქტის ,,დ’’ ქვეპუნქტში მითითებული საბანკო რეკვიზიტების შესაბამისად;

გ) მოიჯარე იღებს ვალდებულებას გადაიხადოს საიჯარო ქირა ხელშეკრულების გაფორმების შემდგომ ყოველთვიურად, ყოველი მომდევნო თვის არაუგვიანეს 15 (თხუთმეტი) კალენდარულ დღეში და წარუდგინოს მეიჯარეს (ელექტრონული ფოსტის მეშვეობით) საიჯარო ქირის გადახდის დამადასტურებელი დოკუმენტი.

დ) საიჯარო ქირის გადახდა უნდა განხორციელდეს შემდეგ საბანკო რეკვიზიტებზე:

მიმღების ბანკი - სახელმწიფო ხაზინა;

მიმღების დასახელება - ხაზინის ერთიანი ანგარიში;

ბანკის კოდი - TRESGE22;

ანგარიშის ნომერი/სახაზინო კოდი - 302003206;

გადახდის დანიშნულება - საერთო-სახელმწიფოებრივი მნიშვნელობის შენობებისა და ნაგებობების იჯარაში (ქირავნობა) ან მართვაში გადაცემიდან მიღებული შემოსავალი;

1. **საიჯარო ქონების გადაცემის და დაბრუნების პირობები**
   1. საიჯარო ქონება მოიჯარეს გადაეცემა მიღება-ჩაბარების აქტის საფუძველზე წინამდებარე ხელშეკრულების გაფორმებისთანავე.
   2. საიჯარო ქონების (გარკვეული ინვენტარის და მოწყობილობების ჩათვლით) დაბრუნება ხორციელდება ხელშეკრულების ვადის გასვლისთანავე ან წინამდებარე ხელშეკრულების შეწყვეტისთანავე მხარეთა მიერ შესაბამისი წერილობითი მიღება-ჩაბარების აქტის საფუძველზე.
2. **ხელშეკრულების პირობების შეუსრულებლობა**
   1. წინამდებარე ხელშეკრულების 3.2.2 პუნქტის ქვეპუნქტებით განსაზღვრული ვალდებულებების დარღვევის შემთხვევაში, მოიჯარეს ეკისრება პირგასამტეხლო შესაბამისად ყოველი ასეთ შემთხვევაზე 100 (ასი) ლარის ოდენობით;
   2. მომხმარებლის ინტოქსიკაციის ფაქტის (მომხმარებლის მიერ აღნიშნული უნდა დაფიქსირდეს წერილობით) დაფიქსირების შემთხვევაში, მოიჯარე დაჯარიმდება 100 (ასი) ლარის ოდენობით;
   3. წინამდებარე ხელშეკრულების 3.2 პუნქტის 3.2.1 ქვეპუნქტის დაუცველობის შემთხვევაში მოიჯარეს ეკისრება პირგასამტეხლო ხელშეკრულებით გათვალისწინებული ყოველთვიური საიჯარო ქირის სამმაგი ოდენობა.
   4. იმ შემთხვევაში, თუ მოიჯარეზე დაკისრებული პირგასამტეხლოს ჯამური თანხა გადააჭარბებს ხელშეკრულების ღირებულების 5 (ხუთი) პროცენტს, მეიჯარე იტოვებს უფლებას შეწყვიტოს ხელშეკრულება და მოსთხოვოს მოიჯარეს ხელშეკრულების შეწყვეტის მომენტისათვის გადასახდელი პირგასამტეხლოს ანაზღაურება.
   5. პირგასამტეხლოს გადახდა არ ათავისუფლებს მოიჯარეს ძირითადი ვალდებულებების შესრულებისაგან.
3. **ხელშეკრულებაში ცვლილებების შეტანა**
   1. ნებისმიერი ცვლილება ხელშეკრულებაში განხორციელდება წერილობით ორივე მხარის უფლებამოსილი წარმომადგენლების ხელმოწერით.
   2. თუ რაიმე წინასწარ გაუთვალისწინებელი მიზეზების გამო წარმოიშობა ხელშეკრულების პირობების შეცვლის აუცილებლობა, ცვლილებების შეტანის ინიციატორი ვალდებულია წერილობით შეატყობინოს მეორე მხარეს შესაბამისი ინფორმაცია.

**10. დავების გადაწყვეტა**

10.1 ხელშეკრულების მოქმედების განმავლობაში მხარეთა შორის წარმოქმნილი უთანხმოება წყდება მოლაპარაკების გზით.

10.2 თუ ასეთი მოლაპარაკების დაწყებიდან 20 (ოცი) დღის განმავლობაში მეიჯარე და მოიჯარე ვერ შეძლებენ სადაო საკითხის შეთანხმებით მოგვარებას, ნებისმიერ მხარეს დავის გადაწყვეტის მიზნით შეუძლია დადგენილი წესის შესაბამისად მიმართოს საქართველოს სასამართლოს.

**11. ხელშეკრულების შეწყვეტა**

* 1. მეიჯარე ცალმხრივად დაუყონებლივ შეწყვეტს წინამდებარე ხელშეკრულებას, თუ მეორე მხარე ვერ უზრუნველყოფს თავისი ვალდებულებების ჯეროვან შესრულებას, საქართველოს სამოქალაქო კოდექსის 405-ე მუხლით გათვალისწინებული პროცედურების დაცვის გარეშე.
  2. მეიჯარე უფლებამოსილია სსიპ ,,სახელმწიფო ქონების ეროვნული სააგენტო’’-ს წერილობითი მოთხოვნიდან არაუმეტეს 2 (ორი) კვირის ვადაში გააუქმოს საიჯარო ხელშეკრულება.
  3. ხელშეკრულების ცალკეული პირობების მოქმედების შეწყვეტა არ ათავისუფლებს მიმწოდებელს ხელშეკრულებით გათვალისწინებული ვალდებულებების შესრულებისაგან.
  4. ხელშეკრულება აგრეთვე შეიძლება შეწყდეს მხარეთა წერილობითი შეთანხმების საფუძველზე.
  5. სსიპ სახელმწიფო ქონების ეროვნული სააგენტოს წერილობითი მოთხოვნიდან (რაც დაუყონებლივ ეცნობება მოიჯარეს) 2 (ორი) კვირის ვადაში მეიჯარე ცალმხრივად შეწყვეტს წინამდებარე ხელშეკრულებას, საქართველოს სამოქალაქო კოდექსის 405-ე მუხლით გათვალისწინებული პროცედურების დაცვის გარეშე.

**12. ხელშეკრულების მოქმედების ვადა**

წინამდებარე ხელშეკრულება ძალაში შედის -----------------------

**13. ფორს-მაჟორი**

13.1 წინამდებარე ხელშეკრულების დამდები რომელიმე მხარის მიერ ხელშეკრულების პირობების შეუსრულებლობა არ გამოიწვევს საჯარიმო სანქციების გამოყენებას, თუ ხელშეკრულების შესრულების შეფერხება ან მისი ვალდებულებების შეუსრულებლობა გამ

გამოწვეულია ფორს-მაჟორული მდგომარეობით.

13.2 ამ მუხლის მიზნებისათვის `ფორს-მაჟორი” ნიშნავს მხარეებისათვის გადაულახავ და მათი კონტროლისაგან დამოუკიდებელ გარემოებებს, რომლებიც არ არიან დაკავშირებული მეიჯარის ან/და მოიჯარის შეცდომებსა და დაუდევრობასთან, და რომლებსაც გააჩნიათ წინასწარ გაუთვალისწინებელი ხასიათი. ასეთი გარემოება შეიძლება გამოწვეული იქნეს ომით ან სტიქიური მოვლენებით, ეპიდემიით, კარანტინით და სხვა.

13.3 მხარემ, რომელსაც შეექმნა ფორს-მაჟორული გარემოება, დაუყოვნებლივ წერილობით უნდა აცნობოს მეორე მხარეს შექმნილი გარემოების და მისი სავარაუდო აღმოფხვრის ვადის შესახებ, წინააღმდეგ შემთხვევაში იგი არ თავისუფლდება ხელშეკრულების პირობების სრული ან ნაწილობრივი შეუსრულებლობით გამოწვეული პასუხისმგებლობისგან.

**14. სხვა პირობები**

ხელშეკრულება შედგენილია ორი თანაბარი იურიდიული ძალის მქონე ეგზემპლარად, ქართულ ენაზე, აქედან ერთი ეგზემპლარი გადაეცემა მოიჯარეს, ხოლო ერთი მეიჯარეს.

**15. მხარეთა რეკვიზიტები:**

**მეიჯარე: მოიჯარე:**

|  |
| --- |
| საქართველოს ოკუპირებული ტერიტორიებიდან დევნილთა, შრომის, ჯანმრთელობისა და სოციალური დაცვის სამინისტრო |
| ქ. თბილისი, 0119, აკაკი წერეთლის გამზირი №144 |
| საიდენტიფიკაციო კოდი: N202486559 |
| სახელმწიფო ხაზინა |
| ბანკის კოდი: TRESGE22 |
| ა/ა N200122900 |